Diari Oficial de la Generalitat Valenciana


Sumari del DOGV 3909, del 03-01-2001 (2001/900064)

ACORD de 22 de desembre de 2000, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Vilamarxant.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2000/12/22/(1)/dof/vci/html**

### Dades del document

Número de DOGV
:   3909

Data del DOGV
:   03-01-2001

Secció del DOGV
:   I. DISPOSICIONS GENERALS

Número del document
:   2001/900064


Data del document
:   22-12-2000

Organisme emissor


Tipus de document
:   Acord

Descriptors 

:   * Vilamarxant
    * administració local
    * expropiació

ACORD de 22 de desembre de 2000, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Vilamarxant. [2000/Q10554]  
El Govern Valencià, en la reunió del dia 22 de desembre de 2000, adoptà l'acord següent:  
L'Ajuntament de Vilamarxant, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de construcció d'un institut d'Ensenyament Secundari, 16 de Secundària Obligatòria, 4 de Batxiller, menjador i habitatge.  
Aquesta declaració d'urgent ocupació es justifica per les següents raons:  
L'obra de construcció de l'institut d'Ensenyament Secundari, 16 de Secundària Obligatòria, 4 de Batxiller, menjador i habitatge, ha de realitzar-se amb celeritat ja que hi ha la necessitat de comptar amb un centre d'Educació Secundaria, que evite desplaçaments de gent jove a altres municipis per realitzar els seus estudis de Secundària, màximament quan el municipi no té una bona xarxa de comunicacions, ni estació de ferrocarril, el que justifica àmpliament acudir a aquest procediment especial.  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.  
Per tot això, d'acord amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià   
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Vilamarxant per a l'execució del Projecte de construcció d'un institut d'Ensenyament Secundari, 16 de Secundària Obligatòria, 4 de Batxiller, menjador i habitatge.  
Relació de béns afectats:  
Parcel·la número 124, del polígon 31, del parcel·lari cadastral de rústica.  
Titular: Juan Bautista Sanchis Ros.  
Superfície afectada: 283,80 metres quadrats que se segreguen de la finca 124 del polígon 31, que té una superfície de 1.301 metres quadrats.  
Límits superfície afectada:  
Nord: parcel·la 125.  
Sud: parcel·la 123.  
Est: parcel·la 270 i 766.  
Oest: finca de què se segrega.  
Totes del mateix polígon.  
Tipus d'afectació: expropiació propietat.  
Situació jurídica: lliure de càrregues.  
Dades registrals: tom 1103 de l'arxiu, llibre 124 de Vilamarxant, foli 158, finca 14.007, inscripció 1a.  
Parcel·la número 766, del polígon 31, del parcel·lari cadastral de rústica.  
Titular: M.ª Jesús Navarro Peiró.  
Superfície afectada: 1005,39 metres quadrats que se segreguen de la finca 766 del polígon 31, que té una superfície de 1.040 metres quadrats.  
Límits superfície afectada:  
Nord: parcel·la 270.  
Sud: parcel·la 269.  
Est: parcel·la 375.  
Oest:124.  
Totes del mateix polígon.  
Tipus d'afectació: expropiació propietat.  
Situació jurídica: lliure de càrregues.  
Dades registrals: tom 209 de l'arxiu, llibre 32 de Vilamarxant, foli 52, finca 4511, inscripció 3a.  
Aquest acord se publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.  
Aquest acord posa fi a la via administrativa, en virtut de l'article 109.c de la Llei de Règim Jurídic de les Administracions Públiques i del Procediment Administratiu Comú. Les persones interessades podran interposar contra aquest els següents recursos:  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas de haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que s'ha establit en els articles 48, 107 i següents, i 116 i següents de la Llei de Règim Jurídic de les Administracions Públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà a la publicació de l'acord en el Diari Oficial de la Generalitat Valenciana, segons els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que les persones interessades puguen interposar qualsevol altra via que estimen oportuna.  
València, 22 de desembre de 2000  
El conseller secretari del Govern Valencià,  
JOSÉ JOAQUÍN RIPOLL SERRANO


Còpia Permalink ELI